**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/551-11/2017.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2017. október 30-ai nyilvános ülésére**

**Tárgy:** Hévíz (külterület) 022/24. hrsz-ú és a 022/37. hrsz ingatlanok adásvétele

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Kustos Antalné hévízi és Tóth Péter cserszegtomaji lakosoktól kezdeményezés érkezett a Hévíz (külterület) 022/24. hrsz-ú (7036 m², „szántó és rét” művelési ág) és a 022/37. hrsz-ú (6341 m², „szántó és rét” művelési ág) ingatlanok Hévíz Város Önkormányzat részére történő értékesítésére vonatkozóan.

A Képviselő-testület a felajánlást a 2017. szeptember 28. napján tartott nyilvános ülésén megismerte és megtárgyalta, és a 245/2017. (IX.28.) számú határozatában akként döntött, hogy az ingatlanok ingatlanforgalmi értékbecslését el kell készíttetni, és végső döntés céljából a Képviselő-testület elé tárni.

A döntésnek megfelelően az ingatlanok értékbecslését Domonkos Csaba ingatlanforgalmi szakértő, értékbecslő elvégezte. Az értékbecslések a Polgármesteri Hivatal illetékes ügyintézőjénél megtekinthetők.

Az értékbecslés szerint a Hévíz (külterület) 022/24. hrsz-ú ingatlan szántó megnevezésű, és a valóságban jelenleg gyep használatú. Jól megközelítő, a belterülettől 800-900 méterre található. Közművesítés a területnél nincsen, mintegy 8%-a vezetékjoggal terhelt. Az ingatlan értéke 7.790.000.- Forint összegben lett megállapítva.

A Hévíz (külterület) 022/37. hrsz-ú ingatlan szintén szántó megnevezésű, és a valóságban jelenleg gyep használatú. Az ingatlan nehezen megközelítő, a belterülettől 800-900 méterre található. Közművesítés a területnél nincsen. Az ingatlan komoly része, mintegy 23%-a vezetékjoggal terhelt. Az ingatlan értéke 5.884.000.- Forint összegben lett megállapítva.

Hévíz Város Önkormányzat Képviselő-testületének **a vagyongazdálkodásról szóló 22/2014. (IV. 29.) önkormányzati rendelete** szabályozza a felajánlott vagyonnal kapcsolatos eljárást. A **7. § (1) bekezdése** szerint a vagyon tulajdonjogának ingyenes vagy kedvezményes megszerzéséről, felajánlás elfogadásáról a Képviselő-testület jogosult dönteni.

Az ingatlan megvásárlása esetén számolni kell a következő költségekkel:

* ügyvédi díj (adás-vételi szerződés)
* vételár
* földhivatali bejegyzési illeték
* megvásárolt ingatlan földmérő általi kitűzése (pontos telekviszonyok, telekhatárok meghatározása céljából), más célú használat esetén az ingatlanok átminősítése
* ingatlan gyom-mentesítése, tisztántartása (évente min. két alkalommal).

A Városfejlesztési Osztállyal történt egyeztetés alapján Hévíz Város Önkormányzat a nevezett ingatlanokon a város érdekeit és fejlesztését szolgáló beruházást jelenleg nem tervez, ennek alapján az ingatlanok megszerzéséhez a városnak nem fűződik érdeke. Az ingatlanok az Önkormányzat tulajdonát képező, és sportcélú fejlesztés megvalósítására kijelölt „Hosszúföldek” ingatlantól délre találhatóak, azonban azzal nem szomszédos területek, így a segítségükkel a „Hosszúföldek” ingatlan területe nem növelhető.

A Közgazdasági Osztály tájékoztatása alapján az ingatlanok megvásárlása a 2017. évi költségvetés tartalékának terhére már nem finanszírozhatók.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzat Képviselő-testülete az előterjesztésben foglaltakat megismerte, és úgy nyilatkozik, hogy a Kustos Antalné és Tóth Péter tulajdonát képező, vételre felajánlott Hévíz (külterület) 022/24. és 022/37. hrsz-ú ingatlanokat nem kívánja megvásárolni.
2. A Képviselő-testület felhatalmazza a Polgármestert, hogy az érintett ingatlan-tulajdonosokat a Testület döntéséről tájékoztassa.

Felelős: Papp Gábor polgármester

Határidő: 2017. november 30.

**3.**

**Bizottsági állásfoglalás**

**4.**

**Mellékletek**



**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |